section_heading: <center>22px Velika nagrada Štajerske</center>
paragraph_text: Nakon što je Max Verstappen bio najbrži na prva dva treninga u petak, a Lewis Hamilton najbrži na trećem treningu u subotu ujutro, Verstappen je u kvalifikacijama 26. lipnja osvojio drugi uzastopni pole position i treći ove sezone ispred dvaju vozača Mercedesa. Četvrto mjesto osvojio je Lando Norris, dok je Sergio Pérez bio peti u drugom Red Bullu. Pierre Gasly je završio šesti za AlphaTauri koji je u Austriji s oba bolida prošao u Q3. Charles Leclerc je bio sedmi za Ferrari nakon što Carlos Sainz nije prošao u Q3, a osmi je završio Yuki Tsunoda u drugom AlphaTauriju. Fernando Alonso se uspio plasirati u Q3 za Alpine gdje je završio deveti, za razliku od Estebana Ocona koji je ispao u Q1. Lance Stroll je pobijedio Sebastiana Vettela i završio deseti za Aston Martin. George Russell je završio 11. najbrži za Williams, a Sainz u Ferrariju i Daniel Ricciardo u McLarenu završili su na razočaravajućem 12. i 13. mjestu.<ref>Verstappen na pole positionu za VN Štajerske ispred dva Mercedesa MAXF1 Objavljeno 26. svibnja 2021. Pristupljeno 26. lipnja 2021.